b'\n_START_ARTICLE_\nVanda Gerlovi\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nSolopetje je \xc5\xa1tudirala v Ljubljani pri Pavli Lov\xc5\xa1etovi, Jeanetti Foedersperg, Zlati Gjungjenac, Bogu Leskovicu in na Dunaju pri Elisabethi Rado-Danielli. Od leta 1950 do upokojitve je bila solistka ljubljanske Opere SNG, hkrati pa gostovala po odrih po Avstriji, Bolgariji, Jugoslaviji, Nizozemski in Sovjetski zvezi. Bila je mehak dramski sopran nenavadne lepote, na opernih deskah je poustvarila celo vrsto klasi\xc4\x8dnih sopranskih vlog, posebej se je uveljavila v likih demonskih in negativnih junakinj. Za svojo operno poustvarjalnost je leta 1963 prejela nagrado Pre\xc5\xa1ernovega sklada, leta 1979 pa \xc5\xa1e Pre\xc5\xa1ernovo nagrado. _NEWLINE_Bila je sestra Alenke Gerlovi\xc4\x8d.'